CELEX: 32011R0316
Language: fi
Date: 2011-03-30 00:00:00
Title: Komission asetus (EU) N:o 316/2011, annettu 30 päivänä maaliskuuta 2011 , tiettyjen tavaroiden luokittelusta yhdistettyyn nimikkeistöön

1.4.2011   
            
            
               FI
            
            
               Euroopan unionin virallinen lehti
            
            
               L 86/61
            
         KOMISSION ASETUS (EU) N:o 316/2011,
   annettu 30 päivänä maaliskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä maaliskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Henkilöiden ja tavaroiden kuljettamiseen tarkoitettu kippaamattomalla kuormalavalla varustettu käytetty avolavatyyppinen (pick-up) ajoneuvo (ns. monikäyttöajoneuvo), jonka dieselmoottorin sylinteritilavuus on 3 200 cm3 ja akseliväli 320 cm ja jossa on automaattivaihteisto ja nelipyöräveto (4 × 4).
                  Siinä on
                  
                              —
                           
                           
                              neliovinen sisätila, jossa on kaksi istuinriviä viidelle henkilölle kuljettaja mukaan lukien. Sisätila on sisustettu ylellisesti sähköisesti säädettävillä nahkaistuimilla, kolmipisteturvavöillä kuljettajan istuimen takana, sähköisesti toimivilla ikkunoilla ja ilmastoinnilla. Ajoneuvossa on radiovastaanotin, radionavigointijärjestelmä ja CD/DVD-soitin,
                           
                        
                              —
                           
                           
                              avoin kuormatila, jonka sisäpituus on 156 cm. Sen sivujen ja perälaudan korkeus on 50 cm. Kuormatilan sivuilla on kuorman kiinnittämiseen tarkoitetut pidikkeet. Kuormatilan pituutta voidaan jatkaa 206 cm:iin avaamalla perälauta ja asentamalla lisäosa kuormatilaa rajaavaksi peräosaksi.
                           
                        
               
                  8703 33 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 8703, 8703 33 ja 8703 33 90 nimiketekstien mukaisesti.
                  Luokittelu nimikkeeseen 8704 tavarankuljetukseen tarkoitettuna ajoneuvona ei tule kyseeseen, koska kaikkien fyysisten ominaisuuksiensa ja ulkonäkönsä perusteella ajoneuvo on tarkoitettu käytettäväksi pääasiassa henkilöiden kuljettamiseen. Sivut ja perälauta rajoittavat tavaroiden kuljettamiseen käytettävän alueen lattian enimmäissisäpituutta silloin, kun perälauta on suljettu. (Ks. myös harmonoidun järjestelmän selitykset, nimike 8703, ja selittävät huomautukset yhdistettyyn nimikkeistöön, nimike 8703).
                  Sen vuoksi ajoneuvo on luokiteltava CN-koodiin 8703 33 90 käytettynä moottoriajoneuvona, joka on tarkoitettu pääasiassa henkilöiden kuljettamiseen.